
Sámánok II. (39x3x12) x3 alumíniumöntvény

Sámánok I.-III. című munkám 9 darab alumíniumszobrot tartalmaz, 3 különböző figurából hármat-hármat.Ezeket megfelelően elrendezve és megvilágítva szándékozom felállítani, egy hosszú papírlap segítségével hátteret és alátétet is teremtve nekik. Az elkészítésük ötlete hasonló című grafikai munkáimból származik. Ezek a szobrok mintegy annak a térbehelyezései, az ideológia ugyanaz. Az ősiséget, az ősi hitvilágot, annak egyszerre való letisztultságát és sokrétűségét igyekszik anyagszerűen megjeleníteni.Elkészítésekor törekedtem a természetességre, az anyagok harmonizálására, hogy vissza tudjam adni a sámánok archaikus mivoltát.



